Page:Battle of Sheriff Muir.pdf/8



The sun in the west fa's to rest in the e'ening,

Ilk morn blinks cheerfu' upon the green lea;

But ah! on the pillow of sorrow aye leaning,

Nae morning, nae e'ening brings pleasure to me.

O! waefu the parting when smiling at danger,

Young Allan left Scotia to meet wi' the fae;

Cauld cauld now he lies in a land among strangers

Frae friends and frae Helen for ever away.

As the aik on the mountain resists the blast rairin,

Sae did he the brunt of the battle sustain,

Till treachery arrested his courage sae darin',

And laid him pale, lifeless upon the drear plain.

Cauld winter the flower divests o' it's cleadin',

In simmer again it blooms bonny to see ;

But naething alas! can e'er heal my heart bleedin's

Drear winter remaining for eyet wi' me.